ലോക്ക്ഡൗണ് ആഘാതങ്ങള് അടിയന്തര പ്രമേയ നോട്ടീസ് നല്കി പ്രതിപക്ഷം തിരുവനന്തപുരം: സംസ്ഥാനത്ത് കൊവിഡും ലോക്ക്ഡൗണും ജനജീവിതത്തിലുണ്ടാക്കിയ ആഘാതങ്ങള് നിയമസഭ നിര്ത്തിവച്ച് ചര്ച്ച ചെയ്യണമെന്ന് ആവശ്യപ്പെട്ട് പ്രതിപക്ഷ ഉപനേതാവ് പി.കെ.കുഞ്ഞാലിക്കുട്ടി അടിയന്തര പ്രമേയത്തിന് നോട്ടീസ് നല്കി. ജീവനോപാധികള് നഷ്ടപ്പെട്ട് പ്രതിസന്ധിയിലായ പത്തോളം പേരാണ് സംസ്ഥാനത്ത് ആത്മഹത്യ ചെയ്തത്. കൊവിഡ് വ്യാപനത്തില് കാര്യമായ കുറവുണ്ടാകുന്നില്ല. ജനങ്ങള് നേരിടുന്നത് കടുത്ത സാമ്ബത്തിക പ്രതിസന്ധിയാണ് തുടങ്ങിയ കാര്യങ്ങളാണ് അടിയന്തര പ്രമേയ നോട്ടിസില് ഉള്പ്പെടുത്തിയിരിക്കുന്നത്. പ്രതിപക്ഷത്തിന്റെ അടിയന്തര പ്രമേയ നോട്ടിസിനുള്ള മറുപടിയില് സംസ്ഥാനം നേരിടുന്നത് അതീവ ഗുരുതരമായ സാമ്ബത്തിക പ്രതിസന്ധിയാണെന്ന് ധനമന്ത്രി കെ. എന് ബാലഗോപാല് പറഞ്ഞു. ഗുരുതര പ്രതിസന്ധി നേരിടുമ്ബോഴും പ്രഥമ പരിഗണന നല്കുന്നത് ആരോഗ്യ സംരക്ഷണത്തിനാണ്. ആളുകള്ക്ക് ഭക്ഷണ സാധനങ്ങള് എത്തിച്ചു നല്കാന് ശ്രമം നടത്തുന്നുണ്ടെന്നും മന്ത്രി വിശദീകരിച്ചു.